

Til medlemmer af

Facaderåd Præstø

Valdemarsgade 43

Postboks 200

4760 Vordingborg

Tlf. 55 36 36 36

www.vordingborg.dk

Sagsnr.: 13/4181

Dokumentnr.: 142853/13

Sagsbehandler:

Anne-Line Møller Sutcliffe

Dir. 5536 2423

E-mail: alms@vordingborg.dk

19-12-2013

# Referat fra facaderådsmøde den 10. dec. 2013

1. **Klosternakken 15**

Ad 1. Facaderådet blev orienteret om forløbet angående ombygning af Klosternakken 15. Ejer har igangsat en større ombygning af tagetage med frontkvist i husets længde mod nord, dette strider mod gældende lokalplan nr. 40 Herunder at taghældningen skal være på mellem 40°-50° (§2) og at kviste og kvistvinduer ikke må placeres i facadeflugten, men trækkes tilbage eller op ad taget (§4). Hertil skal alle ændringer i bygningers ydre fremtræden drøftes i facaderådet.

Der er sendt en standsningsmeddelelse til ejer om straks at standse yderligere byggeri.

Facaderådet anbefaler at kvisten reduceres væsentligt, så der er en sammenhæng med de øvrige bygninger i området.

1. **Drøftelse af ny Skilte- og facadevejledning for Vordingborg Kommune**

Processen

* Vi vil stile efter at have et udkast færdigt 1. februar 2014. Det udkast vi når frem til skal sendes i høring i følgegruppen og til de øvrige facaderåd i Stege og Vordingborg.

Dispositionsplan

* Vejledningen skal være imødekommende, åbne op for dialog og give information og inspiration - ikke retningslinjer og bestemmelser, de skal stå i lokalplanen.
* I indledning til vejledningen skal der stå at der *er* en lokalplan, at facaderådet og planafdeling kan kontaktes, hvis man har spørgsmål eller brug for forståelse af lokalplanen.
* Vejledningen skal forklare lejere/ejere hvad de skal med deres hus i forhold til lokalplanen og give en læsevejledning til lokalplanen.
* Vejledningen skal give inspiration og lyst til hvad lejere/ejere kan ved f.eks. at sætte sig ind i husets historie og give eksempler på uddybende læsestof, som bygningsregistranten Gamle huse i Præstø, kommuneatlas, kulturarvsscreening, FBB, m.m.

Vejledning for hele Vordingborg Kommune?

* Vi blev enige om at foreslå at vejledningen skal skræddersys til hver af de tre købstæder, så ejere og lejere lærer deres hjemmehørende købstad at kende.
* Vi kom frem til at der godt kan være nogle generelle forhold, der knytter sig mere til faglige vurderinger om facaders opbygning, dimensionering, farver, skiltning, m.m., der går igen, når det bliver aktuelt for de to øvrige købstæder, Stege og Vordingborg.
* Stilblade for 7 stilarter vil naturligt indgå i vejledningen, men skal kunne hentes fra hjemmesiden enkeltvis i pdf format.

Hvem skal bruge den?

* Vejledningen stiles til ejere og lejere og skønnes også at være meget brugbar for tilflyttere, der ikke kender byen.

Lay-out

* Vi kiggede på Vejledning til skilte og facader i Stege og blev inspirerede af de sort/hvide billeder der gør, at det er det væsentlige der træder frem, og der er en balance mellem billeder/tegning og tekst.

Farver

* Vi drøftede at finde en NCS kode for hver af farverne i jordfarveskalaen, så farve til facader beskrives med både farvekort og kode for at lette formidlingen af lokalplanens bestemmelser om farver på facader der ikke kalkes, men males med f.eks. silikatmaling eller andet.

Formidling af den endelige vejledning

* Vejledningen vil blive lagt på hjemmesiden og formidles digitalt først og fremmest.
* Vi må undersøge nærmere om der er mulighed for at trykke nogle eksemplarer.

Med venlig hilsen

 Anne-Line Møller Sutcliffe

 Arkitekt/Planlægger